b"\n_START_ARTICLE_\nPambansang Unibersidad ng Donetsk Vasyl' Stus\n_START_PARAGRAPH_\nAng Pambansang Unibersidad ng Donetsk Vasyl' Stus (Ingles: Vasyl 'Stus Donetsk National University, Ukranyo: \xd0\x94\xd0\xbe\xd0\xbd\xd0\xb5\xd1\x86\xd1\x8c\xd0\xba\xd0\xb8\xd0\xb9 \xd0\xbd\xd0\xb0\xd1\x86\xd1\x96\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd0\xb8\xd0\xb9 \xd1\x83\xd0\xbd\xd1\x96\xd0\xb2\xd0\xb5\xd1\x80\xd1\x81\xd0\xb8\xd1\x82\xd0\xb5\xd1\x82 \xd1\x96\xd0\xbc\xd0\xb5\xd0\xbd\xd1\x96 \xd0\x92\xd0\xb0\xd1\x81\xd0\xb8\xd0\xbb\xd1\x8f \xd0\xa1\xd1\x82\xd1\x83\xd1\x81\xd0\xb0, Donets'kyi Natsional'nyi Universytet; Ruso: \xd0\x94\xd0\xbe\xd0\xbd\xd0\xb5\xd1\x86\xd0\xba\xd0\xb8\xd0\xb9 \xd0\xbd\xd0\xb0\xd1\x86\xd0\xb8\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd1\x8b\xd0\xb9 \xd1\x83\xd0\xbd\xd0\xb8\xd0\xb2\xd0\xb5\xd1\x80\xd1\x81\xd0\xb8\xd1\x82\xd0\xb5\xd1\x82 \xd0\xb8\xd0\xbc\xd0\xb5\xd0\xbd\xd0\xb8 \xd0\x92\xd0\xb0\xd1\x81\xd1\x8b\xd0\xbb\xd1\x8f \xd0\xa1\xd1\x82\xd1\x83\xd1\x81\xd0\xb0) ay isa sa mga nangungunang institusyon ng mas mataas na edukasyon ng Ukraine. Nagsimula ang kasaysayan ng Unibersidad noong 1937 mula sa paglikha ng isang institutong pedagohikal sa Donetsk (noo'y Stalino). Noong 1965, ang Instituto ay naging ganap na unibersidad. Ito ay ipinagkalooban ng katayuang Pambansang Unibersidad noong 2000. _NEWLINE_Noong 2014, dahil sa Digmaan sa Donbass, maraming guro at estudyante ang umalis sa Donetsk at muling itinatag ang unibersidad sa kasalukuyan nitong pangalan sa Vinnytsia.  Kasabay nito, ang karamihan ng mga guro at mga mag-aaral ay nanatili sa Donetsk, samakatuwid ay ang paghahati ng unibersidad sa dalawa. _NEWLINE_Noong Hunyo 2016, 75 sa 105 miyembro ng kawani ay bumoto pabor sa pagbibigay ng pangalan sa unibersidad pagkatapos ng isa sa mga nagtapos dito, ang makatang si Vasyl Stus."